डॉक सारांशित करण्यासाठी: 1 मे रोजी इथं झाला स्फोट.

या हल्ल्यात मारले गेलेले जवान गडचिरोली जिल्ह्यातल्या शीघ्र कृती दलाचे जवान होते. पुराडा गावाजवळ हा हल्ला करण्यात आला. पुराड्यातल्या केंद्रीय राखीव पोलीस दलाच्या जवानांना निवडणुकीच्या कामासाठी परगावी तैनात करण्यात आल्याने कुरखेड्यातून शीघ्र कृती दलाच्या जवानांना पाचारण करण्यात आलं होतं. 

जिल्ह्यातल्या एका पोलीस अधिकाऱ्याच्या माहितीनुसार गेल्या काही दिवसात उत्तर गडचिरोलीतल्या पुराडा पोलीस ठाण्यांतर्गत येणाऱ्या भागात नक्षली कारवाया वाढल्या आहेत. गडचिरोलीत 11 एप्रिल रोजी लोकसभेसाठी मतदान पार पडलं. काही तुरळक घटना वगळता मतदान शांततेत झालं. कुठलीही मोठी हानी किंवा हिंसाचार घडला नाही. 

वर्षातला हा तो काळ आहे जेव्हा जिल्ह्यातले आदिवासी जंगलात तेंदू पत्ता वेचण्यासाठी जातात. या भागात तैनात करण्यात आलेले केंद्रीय राखीव पोलीस दलाचे जवान त्यांच्या तळांवरच असते तर ज्या भागात हल्ला झाला तिथे अधिक चांगल्या प्रकारे गस्त ठेवता आली असती, असं आता काही जणांचं म्हणणं आहे. 

2012 साली झालेल्या भुसुरंगाच्या स्फोटात अनेक जवान मृत्युमुखी पडले होते.

1 मे रोजी झालेल्या स्फोटाने नक्षलींच्या दोन दशकांपूर्वीच्या रणनीतीची आठवण ताजी झाली. तेव्हा नक्षलींच्या दलमची स्थापनाही झालेली नव्हती. त्यावेळी सुरक्षा दलांच्या हलगर्जीपणामुळे जिल्ह्यातल्या संरक्षित क्षेत्रामधल्या नक्षली कारवायांमध्ये अनेकांचे हकनाक बळी गेले होते.

2012 साली देखील अशाच प्रकारच्या IED स्फोटात केंद्रीय राखीव पोलीस दलाच्या पथकाला उडवून देण्यात आलं होतं. धानोराजवळ झालेल्या त्या स्फोटात 12 जवान मृत्यूमुखी पडले तर 28 जखमी झाले होते.

त्यादिवशी पोलीस महासंचालक के. विजय कुमार यांच्या हस्ते आदिवासींना धान्य आणि स्वयंपाकाच्या भांड्यांचं वाटप होणार होतं. हे सर्व सामान घेऊन सीआरपीएफचे जवान गट्टा या गावी निघाले होते. तर 2016 साली यापेक्षा कमी तीव्रतेच्या एका स्फोटात अहेरीजवळ पोलिसांची एक जीप उडवण्यात आली. यात तीन पोलिसांचा मृत्यू झाला होता. 

1 मेच्या मध्यरात्री नक्षलवाद्यांनी पुराडा पोलीस ठाण्याच्या हद्दीत येणाऱ्या दादापूरजवळ रस्ता निर्माणासाठीच्या जवळपास 30 गाड्या पेटवून दिल्या होत्या. घटनास्थळाला भेट दिल्यानंतर उपविभागीय पोलीस अधिकाऱ्याने तात्काळ अतिरिक्त कुमक दादापूरला पाठवण्याचे आदेश दिले. या आदेशाचे पालन करताना प्रथमदर्शनी असं दिसंत की 15 जवानांना...\nडॉक सारख्याच भाषेत सारांश:
1 मे 2019 रोजी महाराष्ट्र दिनी गडचिरोली जिल्ह्यात नक्षलवाद्यांनी केलेल्या भूसुरुंग स्फोटात 15 पोलीस शिपाई आणि एका नागरिकाचा मृत्यू झाला. ही घटना टाळता आली असती. वारंवार होणाऱ्या जुन्याच चुका आणि स्टँडर्ड ऑपरेटिंग प्रोसिजरकडे दुर्लक्ष केलं नसतं तर.